Dutty Dior

Kristoffer Castin Åman (født Kristoffer Eriemo; 1996 i Oslo), bedre kjent som Dutty Dior, er en norsk sanger, rapper og låtskriver fra Oslo. Han er tilknyttet plateselskapet SDKT Entertainment. Åman gjorde seg først bemerket med singelen «Plis» i 2018, som førte til bidrag på Unge Ferraris album Midt imellom magisk og manisk. Gjennombruddet fikk han sammen med Isah for singelen «Hallo». Den ble utgitt 29. mars og hadde i slutten av juli 2019 fått 8,6 millioner avspillinger på Spotify. Den har også vært på VG-lista topp 20 i 17 uker i strekk, med tredjeplass som beste plassering. 

Åman ga ut debutalbumet BHD (Be henne danse) 31. oktober 2019, som debuterte på sjetteplass på VG-lista. 

I slutten av 2019 vant Åman P3 Gull: «Årets låt» sammen med Isah for låten «Hallo». Foran Spellemannprisen 2019 ble han nominert i tre klasser: urban for Para/Normal, årets låt sammen med Isah for «Hallo» og årets gjennombrudd og Gramostipend. For EP-en Kaotisk Eleganse samt singlene «Komma», «Moshpit» og «Status» ble han nominert til Spellemannprisen 2020 i klassen hiphop.

Diskografi 
Krediteringer er hentet fra iTunes.

Studioalbum 
 BHD (2019)
 Det er mindre ensomt alene (2022)

Mixtapes 
 Para/Normal (2019)
 Kaotisk Eleganse (2020)

Singler 
 «Plis» (2018)
 «MA$A» (med ProllyNah & Unge Ferrari) (2018)
 «Hallo» (med Isah) (2019)
 «Moscot & Dior (Remix)» (med Isah & Karpe) (2019)
 «Komma» (2020)
 «Moshpit» (2020)
 «Status» (2020)

Referanser

Eksterne lenker 
 
 

Personer fra Oslo
Personer fra Ullensaker kommune
Norske sangere
Norske rappere
Norske låtskrivere